**פרק שלישי: חיים בסביבות חיים**

**האדם משפיע על סביבות החיים**

**⏴ במבט חדש לכיתה ו**

**היקף יחידת הלימוד:** 1 - 2 שיעורים

**עמודים:** 276**,** 282 - 285

# מטרות

* לתאר את ההשפעה של האדם על סביבות החיים.
* להפיק מידע ממקורות שונים ברשת.
* לעודד לעשייה סביבתית.

# מהלך השיעור על פי מרכיבי מעגל הלמידה

## פתיחה

* צופים בסרטון:[איי גלפגוס](https://www.youtube.com/watch?v=u7mDcQf82V8). דנים בתוכן הסרטון ובהמשך קוראים את קטע המידע **זהירות, פולשים בסביבה**, עמוד 276.

מקיימים דיון להעלאת ידע מוקדם בעזרת שאלות המתייחסות לסיפור המקרה.

סיפור המינים הפולשים באיי גלפגוס הוא דרמטי במיוחד בשל ייחודם של האיים – היעדר יונקים טורפים עד לבואו של האדם. חשוב לקיים דיון על המצב שהיה באיים לפני פלישת האדם ואחרי הפלישה. בדיון מוצע להתייחס לשאלות כגון:

* אילו השפעות יש לאדם על הסביבה?
* כיצד האדם הפר את האיזון שהיה בטבע?
* האם פעולותיו של האדם מפרות את האיזון שבטבע? כיצד?
* האם רק בדרך ישירה של התערבות במגוון המינים בסביבה או בדרכים אחרות?
* אילו פעולות עושה האדם כדי להשיב את האיזון לטבע? האם ניתן לתקן את מה שהופר?

## התנסות

* צופים בסרטונים [בריכות חורף](https://www.youtube.com/watch?v=k4MGjFzqJ_0), [שלולית חורף](https://www.youtube.com/watch?v=Z6XGcdgVKbI). עונים על מטלת צפייה:
* מהן בריכות חורף? האם בקרתם פעם בהן? היכן? מה ראיתם?
* מהי לדעתכם חשיבותן של בריכות החורף?
* מה גורם להיעלמותן של בריכות החורף?

עונים על המשימההאוריינית **היעלמותן של בריכות החורף ושל הדו–חיים**, בעמוד 283 - 284.

קוראים את שני חלקי קטע המידע ועונים על השאלות שבסוף כל חלק.

* משימה זו מזמנת שימוש במיומנויות מידעניות ברשת כגון: [**איסוף מידע, ארגון ועיבוד מידע, הערכת מידע והצדקתו**](https://www.matar.tau.ac.il/?page_id=11499). להוראה מפורשת של המיומנות מומלץ לפנות לתת מדור **מיומנויות חשיבה מסדר גבוה** במדור **מיומנויות ותהליכי חשיבה** באתר מט"ר.
* למידע נוסף על **פגיעה בדו-חיים** מומלץ להפנות למאמר [דו-חיים בסכנה הכחדה](http://kids.gov.il/sababa/sababa_pool/pages/4199), אתר סבבה, המשרד להגנת הסביבה.
* לשילוב סיור בנושא זה פנו לדגם ההוראה[**חוקרים את שלולית החורף**](https://www.matar.tau.ac.il/wp-content/uploads/2015/02/%D7%97%D7%95%D7%A7%D7%A8%D7%99%D7%9D-%D7%90%D7%AA-%D7%A9%D7%9C%D7%95%D7%9C%D7%99%D7%AA-%D7%94%D7%97%D7%95%D7%A8%D7%A3.pdf) בתת המדור **למידה חוץ כיתתית** במדור **פדגוגיה חדשנית** באתר מט"ר.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילות **ברכות חורף,** עמוד 282. פעילות זו היא גרסה דיגיטלית של הפעילות בספר בגרסת נייר.

## המשגה

* עונים על שאלות הסיכום שבעמוד 283. צופים בסרטון: [ההישרדות של צבי הים](https://www.youtube.com/watch?v=t-KmQ6pGxg4)

קוראים את קטעי המידע **שמורות טבע** בעמוד 284 ועונים על שאלות בעמוד זה.

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי לפעילות **גנים לאומיים ושמורות טבע,** עמוד 284. בפעילות זו התלמידים בוחרים שמורת טבע הקרובה לביתם וחוקרים כיצד היא מאפשרת לשמור על הטבע מפני פגיעה על ידי האדם.
* מוצע להיכנס לאתר **מט"ר** למשימות האוריינות להציל את צבי הים.
* מידע בנושא שמורות הטבע בישראל ופעולתן מומלץ להפנות ל[ספר האדום: מינים בסכנת הכחדה בישראל](http://www.teva.org.il/?CategoryID=913). המידע נכתב על ידי החברה להגנת הטבע בשיתוף עם רשות הגנים הלאומיים.

## יישום

חשוב לעודד את התלמידים לעשייה סביבתית. מה ניתן לעשות למען השמירה על סביבות החיים ועל מגוון מיני היצורים החיים המתקיימים בהן? על מה אתם יכולים לקחת אחריות?

אם באזור המגורים קיים אתר לשימור או שטחים פתוחים מומלץ לשקול לאמץ אתר זה ועשות פעולות לשימורו.

מכינים כרזה דיגיטלית/מצגת דיגיטלית המסבירה לתלמידי בית הספר על החשיבות שבשמירה על סביבות חיים. יש לשים לב שהכרזה דיגיטלית /המצגת דיגיטלית נועדה להעביר מידע בנושא זה וגם לשכנע לאמץ התנהגות סביבתית נבונה.

* להדרכה להכנת [**כרזה דיגיטאלית/מצגת דיגיטאלית**](https://www.matar.tau.ac.il/?page_id=12775) מומלץ לפנות להפנות לתת מדור **תדריכים ליישומי מחשב** באתר מט"ר.
* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), למשימות לכיתה ו' **: מערת הכלבים** המשימה עוסקת בחקר תעלומה אודת כלבים שמתעלפים במערה (בעוד שבני האדם לא) בגלל הצטברות של פחמן דו-חמצני מעל רצפת המערה. הבנת התופעה מצריכה אינטגרציה בין התנאים הדרושים לבעירה לבין הצורך בחמצן לנשימה.

**תעלומת חזירי הבר** המשימה עוסקת בתופעה של חדירת חזירי הבר לחיפה (וליישובים אחרים), בגורמים לתופעה (פגיעה במרחבי מחייה טבעיים) , בנזקים שהם גורמים ובהצעות לפתרונות.

**באלונה אומרים כן לבז האדום** המשימה עוסקת בגורמים המסכנים את אוכלוסיית הבז האדום ובתיאור פעולה אזרחית להצלת הבז מפני הכחדה.

**זיהום חופי הים בישראל** המשימה עוסקת באסון האקולוגי של זיהום חופי ישראל בזפת - בגורמים ובהשפעת האסון על יצורים חיים ועל סביבת החיים הים וחופו.

## סיכום ורפלקציה

* מה קורה לבריכות החורף בקיץ? מה קורה ליצורים החיים שחיו בה ובקרבתה? כיצד משפיע עליהן האדם?
* מדוע חשוב לשמור על בריכת החורף? נסחו טיעון.
* מה אני יכול לעשות לשמירה על סביבות חיים טבעיות בישוב שלי?
* מה למדתי בשיעור?
* מה השיעור חדש לי?
* סיכום אישי לשיעור: משפט אחד או שניים על הנלמד בשיעור.

**לסיכום פרק זה:**

* מומלץ להשלים את המשפטים בתבנית בפרק זה למדנו, עמוד 286.
* מומלץ לענות על המשימות בתבנית במבט חוזר, עמוד 287.
* מומלץ לענות על משימה יש לנו אתגר בעמודים 295-288.